नात-ए-नबी से गूंजे गली-मुहल्ले
शहरमें गुरुवार को जश्न ईद मिलादुन नबी के अवसर पर धूमधाम से जुलूस-ए-मोहम्मदी निकाला गया। जुलूस में नाते नबी पढ़ी गई हुजूर की शान में नारे लगाए गए। जुलूस बड़ी बाजार उर्दू लाइब्रेरी के पास से निकला, जो शहर के विभिन्न मुहल्लों का भ्रमण करते हुए तामसेन तालाब, गरीब काॅलोनी से नीचे टोला हिंद चौक होते हुए सदर थाना पहुंचा। उर्दू लाइब्रेरी के पास मस्जिद असरा के इमाम मौलाना सदरूल कादरी, रजा मस्जिद के इमाम मौलाना मुमताज सेराजी, हाफिज हसनैन हाफिज गुलाम हैदर द्वारा सामूहिक दुआ की गई। जुलूस में शामिल लोग हजरत मोहम्मद साहेब की शन में नातिया कलाम भी पढ़ते चल रहे थे। लोग छोटे-बड़े विभिन्न प्रकार के निशान लिए हुए थे। इस अवसर पर जुलूस मार्ग पर कई स्थानों पर स्टाॅल लगाया गया था। जुलूस में शामिल लोगों को उक्त स्टॉलों पर खिचड़ा, नाश्ता, चाय, काॅफी, बिस्कुट, मिठाई केक आदि का वितरण किया गया। इस अवसर पर सदर अस्पताल में भर्ती मरीजों के बीच फलों का वितरण भी किया गया। साथ ही मरीजों की सेहत के लिए दुआ की गई। जुलूस में भारी संख्या में मुस्लिम समाज के लोग शामिल थे।
बूंदाबांदी के बीच निकला जुलूस
नोवामुंडीमें हजरत मोहम्मद के जन्मोत्सव पर गुरुवार को नोवामुंडी में मोहम्मदिया जुलूस निकाला गया। बूंदाबांदी के बीच करीब 8:45 बजे आम बगान स्थित मदरसा से जुलूस निकाला गया। जुलूस रेलवे फाटक, थाना, प्रखंड, बाजार चौक, बोकारो साइडिंग, संग्रामसाई होते हुए टाटाहटिंग का भ्रमण किया। हाथों में झंडे लिए सैकड़ों लोग इसमें शामिल हुए। बाद में सामूहिक दुआ की गई। इसमें मो यासीन इदरीस खान, इजहार राही, बाबू खान समेत काफी संख्या में लोग शामिल थे।
बड़बिल में भी निकला जुलूस
जैंतगढ़/चंपुआ।इस्लामी तारीख के हिसाब से 12 रबीउल अव्वल (गुरुवार) को आखरी नबी (अंतिम दूत) मोहम्मद साहब का (जन्म दिन) बड़बिल में हर्षोल्लास के साथ मनाया गया। इस दिन अल्लाह की ओर से मोहम्मद साहब को आखरी पैगम्बर के रूप में दुनिया में भेजा गया था। इस अवसर पर बड़बिल शहर में जगह-जगह माइक सेट लगाया गया था। जिसमें नाते नबी और कलमा गूंजते रहे। कारो होटल के समीप चिश्तिया कमेटी की ओर से एक कार्यक्रम का आयोजन किया गया जिसमें कमेटी की ओर से मिठाई बांटी गई। वहीं चिश्तिया कमेटी के अध्यक्ष मो. फिरोज के नेतृत्व में एक जुलूस निकाला गया जो सुबह 9 बजे काली मुहल्ला से निकल कर मुख्य सड़क होते हुए पूरे बड़बिल शहर का भ्रमण कर मस्जिद तक पहुंचा। कमेटी के सदस्यों द्वारा पकौड़े जलेबियां बांटी गई।
जैंतगढ़/चंपुआ। मोहम्मद साहब के जन्मदिन के लिए बनाया गया सस्वागत द्वार।
जश्न ईद मिलादुन नबी के अवसर पर निकाला गया जुलूस।
मोहम्मद साहब की शान में निकले जुलूस में निशान लेकर चलतीं बच्चियां।
जुलूस में शामिल समुदाय के युवक।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva